Парашутист е пострадал при скок на летището край село Ерден | NorthWestNews-Новините от Северозапад!
Мъжът е настанен в реанимацията на областната болница. Той е с травми на далака, черния дроб, разкъсани черва и фрактури на краката. По данни на медиците той е стабилизиран и за момента пряка опасност за живота му няма.
Инцидент е станал на 7 септември (събота).
Мъжът скачал от 3 000 метра. При изпълнението на скока той е направил маневра и е обърнал парашута по посока на вятъра, което според специалистите е абсолютно недопустимо. Тогава полетял надолу и се ударил в оградата на едно от бунгалата в комплекса.
Това е вторият тежък инцидент с гръцки парашутист на летището в Ерден. През юни 2013 година 33-годишен мъж се заби в земята по време на скок и пострада.